Meena Keshwar Kamal

Meena Keshwar Kamal ( kobliyisa ba 26/02/1956 koe Kabul koe Afgana az adjubeyena ba 04/02/1987 koe Quetta koe Pakistana tiyir afganaf suterotik is sayudasik is ayikyevik.

Bak 1977 koe Kabul va Artowasa Gesia ke Ayikyeem ke Afgana ( englavon RAWA : Revolutionary Association of the Women of Afghanistan ) zabduyur. RAWA tir grustaks dem afganafa ayikya lyumasa mu ayarokeem is seltafa malyuca koe Afgana is ewafa nuyuca mu ayikyeem amlitasin koe vo.

 Blirizva 
 Redura va RAWA grustaks 
Bak 1977, tisa tol-san-tandafa, Meena Keshawar Kamal va kotla jovler aze va grustara is gaara va ayikya ektudar. Va Artowasa Gesia ke Ayikyeem ke Afgana ( englavon RAWA : Revolutionary Association of the Women of Afghanistan ) batenide zabdur ise gader. (en) Insecure at Last: Losing It in Our Security-Obsessed World, bu 30 Bak 1979 va tawuk kev afganafe bowere zobene gan TSSS kabudar.

 Payam e-Zan is Watan bema 
Bak 1981 Meena Keshwar Kamal va Payam e-Zan ( Staksa ke ayikya ) tolavafa virda toz sanegayar, i va virda abduaskisa va neya ke afganaf ayikyeem is dure rankesa va gomilafa tuwava ke yon rigotevaf seltom. (en) Nine Lives: Making the Impossible Possible,  bu 104 Fela kan toloya ava ke Afgana ( Pashto ava is Dari ava ) zo sanegayar. Kire artowasa, va meka fukorlara ke meboweref grustaks kazawayar. (en) Historical Dictionary of Afghanistan, bu 368

Meena Keshwar Kamal va yona Watan bema mu gelbes rumeik is tanoye ropexe is yona yambudafa onya mu ayikya gelbesa ko Pakistana dere reduyur. en) In Custody: Law, Impunity and Prisoner Abuse in South Asia

 Adjubera 
Nope intyona sayudasa tegira isu askira kev bowere is alkaf igotevikeem, Meena Keshwar Kamal jontikviele gu xonuka zo dratcer. Areldon ba 04/02/1987 koe intafa mona ke Quetta koe Pakistana zo adjuber.  Abdiyen dirgasik va adjubera tid afgan askisik ke KHAD grustaks ok rigotevik ke Hezb-e-Islami Gulbuddin seltom gaden gan Gulbuddin Hekmatyar islamevaf eaftevik. (en) Feminist Writings from Ancient Times to the Modern World(en) The Women of Afghanistan Under the Taliban Do toloy ar korik zo adjuber.

Bak 2002, toloye afganikye sopeyene koe Pakistana nope remburera va divroidaxa movud da tiyid bewik ke KHAD is blodik va adjubera. Gu vrayara zo lanzad aze restali bak 2008 tere di zo skur. (en) Afghan activist's killers hanged

Moi xonukera ke intaf okilik, ar bewik ke RAWA va lyumara birgoton di zo dakid. 

 Yasege 
Meena Keshwar Kamal, san-lerddaf, va int do Faiz Ahmad okilik ke Afghanistan Liberation Organization grustaks bak 1976 kurer. (en) Veiled Courage: Inside the Afghan Women's Resistance, bu 17 Bantan weti tanda abdi kurenikya gan bewik ke Hezb-e-Islami Gulbuddin seltom dere zo adjubeyer. Sin va baroy nazbeik malnazbayad.

 Vuestexa 

 (en) Melody Ermachild Chavis, Meena : Heroine Of Afghanistan, Random House, 2011, 288 p. (ISBN 978-1-4464-8846-1)

Keshwar Kamal (Meena)
Keshwar Kamal (Meena)
Keshwar Kamal (Meena)
Keshwar Kamal (Meena)